แบงก์โน้ตส์
คู่เอก
22 ก.ย. 2554

คู่เอก
โดย..ทีมข่าวการเงิน
อี๊แอ๋ อีแอ๋ อีแอ่ อีแอ่...สัปดาห์หน้ามวยคู่เอกจะขึ้นชกกันให้แฟนๆ ผู้คลั่งไคล้หลงใหลได้เชียร์กัน
งานนี้ ทรงชัย รัตนสุบรรณ ไม่เกี่ยว 
ฝ่ายแดง ธีระชัย ภูวนาถนรานุบาล รมว.คลัง ศิษย์เจ๊ปู ณ ดูไบ
ฝ่ายน้ำเงิน ประสาร ไตรรัตน์วรกุล ผู้ว่าการแบงก์ชาติ
ทั้งคู่มีศักดิ์ศรี ฝีไม้ลายมือสูสีคู่คี่ ตีคู่กันมาตลอด
เรียกว่า ประสารถูกธีระชัยไล่ตามจี้แบบหายใจรดต้นคอตำแหน่งที่ประสารครองมาธีระชัยคว้ามาแล้วทั้งสิ้น
ชกครั้งที่แล้ว ธีระชัยแพ้น็อกกลางเวที กรรมการชูมือให้ประสารคว้าตำแหน่งผู้ว่าการ ธปท.ไป รอบนี้ธีระชัยปักธงชัดไม่มีทางแพ้
ป.ประสาร ต้องเจอหมัดเด็ดหนี้กองทุนฟื้นฟูฯกรอบเงินเฟ้อที่กว้างมากๆ ชนิดว่า ไม่ต้องจบดอกต้ง ดอกเตอร์มาก็บริหารด้ายยย
อ้ายกรอบ 0.53% นี่นะหนามันต้องขยับมาเป็น 13.5% แบงก์ชาติจะได้ใช้อาวุธหนักด้วยการขึ้นดอกเบี้ยมาสร้างต้นทุนแก่ผู้ประกอบการได้น้อยลง รอเชียร์กันได้...